sprog i Den Dominikanske Republik
Det officielle sprog i Den Dominikanske Republik er spansk. Haitianske indvandrere og deres efterkommere taler det franskbaserede kreolsprog haitiansk-kreolsk, og fransk er obligatorisk fremmedsprog i skolerne ved siden af engelsk. Hertil kommer en række mindre indvandrersprog af europæisk og asiatisk oprindelse. På Samaná-halvøen i nordøst taler nogle få tusinde efterkommerne af amerikanske slaver, der kom dertil i 1800-tallet, en særlig form for engelsk.
Før den europæiske kolonisering var sproget taino, et arawakisk sprog; det uddøde allerede i 1600-tallet.